《春日》
明代·朱让栩

明窗长昼独从容，单袷闲来坐暖风。
朱户柳晴莺未语，闲阶苔净蚁相从。
茸茸草色吟边绿，灼灼花筹酒里红。
春事近来浑不管，杨花飘泊画楼东。

作者简介：（?—1547）宗室。太祖第十一子蜀王朱椿五世孙，正德五年袭封蜀王。贤明喜儒雅，不迩声伎，创义学，修水利。孝宗赐书，赞其忠勤。世宗赐敕嘉奖，署其坊曰忠孝贤良。卒谥成。著有《长春竞辰稿》。